Grozīts priekšlikums Eiropas Parlamenta un Padomes lēmums, ar ko groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību attiecībā uz daudzgadu finanšu shēmu: enerģētikas jomas projektu finansēšana Eiropas ekonomikas atveseļošanas plāna kontekstā /* COM/2009/0662 galīgā redakcija */





[pic] | EIROPAS KOPIENU KOMISIJA | Briselē, 30.11.2009 COM(2009)662 galīgā redakcija Grozīts priekšlikums EIROPAS PARLAMENTA UN PADOMES LĒMUMS, ar ko groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību attiecībā uz daudzgadu finanšu shēmu: enerģētikas jomas projektu finansēšana Eiropas ekonomikas atveseļošanas plāna kontekstā PASKAIDROJUMA RAKSTS IEVADS Eiropas Parlaments, Padome un Komisija 2009. gada 2. aprīļa trīspusējā sanāksmē vienojās Eiropas Ekonomikas atveseļošanas plāna (EEAP)[1] ietvaros finansēt enerģētikas jomas projektus un platjoslas interneta attīstīšanu lauku apvidos, kā arī darbības saistībā ar „jaunajiem uzdevumiem”, kas noteikti kopējās lauksaimniecības politikas „veselības pārbaudē”. Šis pasākumu kopums, kura mērķis ir nodrošināt papildu stimulu ekonomikai un uzlabot energoapgādes drošību, pašreizējās cenās ir EUR 5 000 miljoni. - Enerģētikas jomas projektu finansēšanai finanšu shēmas 1.A izdevumu kategorijā tiks atvēlēti EUR 3 980 miljoni: EUR 2 000 miljoni 2009. gadā un EUR 1 980 miljoni 2010. gadā. - Turklāt 2. izdevumu kategorijā tiks atvēlēti EUR 1 020 miljoni, lai finansētu platjoslas interneta attīstīšanu lauku apvidos un stiprinātu darbības saistībā ar „jaunajiem uzdevumiem”, kas definēti kopējās lauksaimniecības politikas „veselības pārbaudes” ietvaros. Pamatojoties uz minēto vienošanos un Komisijas 2009. gada 8. aprīļa grozīto priekšlikumu[2], Eiropas Parlaments un Padome 2009. gada 6. maijā pieņēma lēmumu[3], ar kuru tiek pārskatīta 2007.–2013. gada finanšu shēma. Lai finansētu enerģētikas jomas projektus ekonomikas atveseļošanas atbalstam, 2009. gada saistību apropriāciju maksimālā robeža 1.A izdevumu kategorijā tika palielināta par EUR 2 000 miljoniem. Šo paaugstinājumu pilnībā līdzsvaroja, par tādu pašu summu samazinot 2009. gada saistību apropriāciju maksimālo robežu 2. izdevumu kategorijā. Attiecīgi tika izmainītas 2009.–2013. gadam paredzēto maksājumu apropriāciju maksimālās robežas. Papildus šim lēmumam 2009. gada budžetā tika atvēlēti EUR 600 miljoni platjoslas interneta attīstīšanai lauku apvidos un darbībām saistībā ar „jaunajiem uzdevumiem”. Saskaņā ar 2009. gada 2. aprīļa vienošanos atlikušās summas (EUR 1 980 miljoni enerģētikas jomai un EUR 420 miljoni platjoslas interneta attīstīšanai lauku apvidos un darbību stiprināšanai saistībā ar „jaunajiem uzdevumiem”, kas definēti kopējās lauksaimniecības politikas „veselības pārbaudes” ietvaros) finansējumu „nodrošinās ar kompensācijas mehānisma palīdzību, saskaņojot 2010. gada budžeta procedūru un izmantojot visus tiesiskajā regulējumā paredzētos budžeta līdzekļus, kas vajadzības gadījumā jāpapildina, vēlākais, saskaņojot 2011. gada budžeta procedūru”. Komisija 2009. gada 27. oktobrī iesniedza priekšlikumu[4] par atlikušās summas „kompensēšanu”, pamatojoties uz iepriekš minēto vienošanos. Pašreizējā grozītajā priekšlikumā Eiropas Parlamenta un Padomes lēmumam ir ņemti vērā dati par 2. izdevumu kategorijā iekļauto ELGF pasākumu galīgo izpildi, kuri nebija pieejami, kad Komisija sagatavoja savu sākotnējo priekšlikumu, kā arī 2009. gada 18. novembra budžeta saskaņošanas sanāksmes rezultāti. Tāpēc Komisija ierosina pārskatīt finanšu shēmu, lai 2010. gada saistību apropriāciju maksimālo robežu 1.A izdevumu kategorijā palielinātu par EUR 1 779 miljoniem. Turklāt EUR 120 miljoni tiks darīti pieejami, izmantojot elastības instrumentu saskaņā ar 27. punktu 2006. gada 17. maija Iestāžu nolīgumā par budžeta disciplīnu un pareizu finanšu pārvaldību, un EUR 81 miljons — izmantojot vēl nepiešķirto rezervi, kas pieejama 2010. gada saistību apropriāciju maksimālās robežas ietvaros 1.A izdevumu kategorijā. Tādējādi visu atlikušo summu EUR 1 980 miljonu apmērā var izmantot enerģētikas jomas projektiem Eiropas Ekonomikas atveseļošanas plāna ietvaros, kā par to vienojušās trīs iestādes. Turklāt 2010. gada budžetā tiks darīti pieejami EUR 420 miljoni platjoslas interneta attīstīšanai lauku apvidos un darbībām saistībā ar „jaunajiem uzdevumiem”. IZDEVUMU PāRDALES IESPēJAS ATBILSTOšI 1. A KATEGORIJAS MAKSIMāLAJAI ROBEžAI Rezerve EUR 3 miljonu apmērā, kas pieejama 2009. gada saistību apropriāciju maksimālās robežas ietvaros 1.A izdevumu kategorijā, tiks darīta pieejama Eiropas Ekonomikas atveseļošanas plāna finansēšanai. Saskaņā ar Iestāžu nolīguma 23. punktu, kas paredz izdevumu pārdales apjoma izvērtēšanu pirms maksimālās robežas pārskatīšanas, trīs iestādes iepriekš minētajā budžeta saskaņošanas sanāksmē vienojās, ka EUR 81 miljons no Komisijas provizoriskajā budžeta projektā nepiešķirtās 2010. gada rezerves tiks izmantots enerģētikas jomas projektu finansēšanai Eiropas Ekonomikas atveseļošanas plāna ietvaros. Šī vienošanās atbilst 2009. gada 2. aprīlī pieņemtajai deklarācijai, kurā noteikts, ka „kompensācijas mehānisms neietekmēs koplēmuma programmām paredzēto finansējumu un ikgadējo budžeta procedūru”. PāRNESUMI NO VIENAS POZīCIJAS UZ CITU Saskaņā ar Iestāžu nolīguma 23. punkta otro daļu un 2009. gada 2. aprīļa vienošanos iestādes 2009. gada 19. novembra budžeta saskaņošanas sanāksmē nolēma „kompensēt” saistību apropriāciju maksimālās robežas palielināšanu 1.A izdevumu kategorijā šādā veidā. Saistību apropriācijas: pārvietojumi no 1.B izdevumu kategorijas Tā kā tehniskā palīdzība netika pilnībā izmantota, 2009. gada maksimālās robežas ietvaros ir pieejama rezerve EUR 1 miljona apmērā un 2010. gada maksimālās robežas ietvaros — EUR 6 miljonu apmērā saistību apropriācijām 1.B izdevumu kategorijā. Tika nolemts šīs summas izmantot enerģētikas jomas projektu finansēšanai Eiropas Ekonomikas atveseļošanas plāna ietvaros. Komisija apstiprina, ka 2010. gada saistību apropriāciju rezerve 1.b apakškategorijā izriet tikai no vajadzību pārvērtējuma attiecībā uz tehnisku palīdzību pēc Komisijas un/vai tās vārdā paustas ierosmes, kā noteikts 45. pantā Padomes Regulā 1083/2006. Tādēļ tas neietekmē darbības programmu plānošanu vai saistības . Saistību apropriācijas: pārvietojumi no 2. izdevumu kategorijas Galīgā summa, kas 2009. gada izdevumu maksimālās robežas ietvaros pieejama 2. izdevumu kategorijas saistību apropriācijām, ir EUR 1 036 miljoni. Tā ietver EUR 34 miljonus, kas pieejami tālab, ka pilnībā nav īstenotas zivsaimniecības programmas, kas iekļautas budžeta grozījumā Nr. 10/2009. Turklāt 2009. gada budžetā tika iekļautas apropriācijas EUR 250 miljonu apmērā, kas paredzētas lauku attīstībai, un EUR 20 miljonu apmērā — cīņai pret klimata pārmaiņām, bet tās nevar izmantot, jo nav atbilstoša juridiskā pamata. Ievērojot to, ka lauksaimniecības gads ir beidzies, tika nolemts izmantot atlikušo 2009. gada rezervi un atlikušās neizmantotās 2. izdevumu kategorijas apropriācijas Eiropas ekonomikas atveseļošanas plāna enerģētikas jomas projektiem, kas jāfinansē no 1.A izdevumu kategorijas. Pēc 2010. gada budžeta otrā lasījuma Padomē sākotnējā rezerve, kas pieejama 2010. gada izdevumu maksimālās robežas ietvaros 2. izdevumu kategorijas saistību apropriācijām, ir EUR 1 083 miljoni. Tika nolemts izmantot šo rezervi, lai nodrošinātu - 2. izdevumu kategorijā EUR 420 miljonus, kas vajadzīgi, lai finansētu Eiropas ekonomikas atveseļošanas plānā paredzēto platjoslas interneta attīstīšanu lauku apvidos un stiprinātu darbības saistībā ar „jaunajiem uzdevumiem”, kas definēti „veselības pārbaudes” ietvaros; - papildu EUR 158 miljonus, ko var darīt pieejamus enerģētikas jomas projektiem, kas iekļauti finanšu shēmas 1.A izdevumu kategorijā. Tādējādi paliek rezerve EUR 505 miljonu apmērā, kas pieejama lauksaimniecībai 2010. gada izdevumu maksimālās robežas ietvaros. Jebkurā gadījumā Komisija ir apņēmusies veikt visus atbilstīgos pasākumus, lai nodrošinātu, ka tiek ievēroti pieņemtie lēmumi par KLP izdevumiem un to finansēšanu, tostarp vienošanās par KLP „veselības pārbaudi”. Saistību apropriācijas: pārvietojumi no 3.A izdevumu kategorijas Rezerve, kas 2009. gada maksimālās robežas ietvaros pieejama 3.A izdevumu kategorijas saistību apropriācijām, ir EUR 5 miljoni. Ņemot vērā to, ka budžeta gads ir gandrīz noslēdzies un ka šo atlikušo summu nebija paredzēts izmantot nekādiem citiem nolūkiem, tika nolemts, ka arī šī summa tiks izmantota enerģētikas jomas projektu finansēšanai Eiropas Ekonomikas atveseļošanas plāna ietvaros. Saistību apropriācijas: pārvietojumi no 5. izdevumu kategorijas Rezerve, kas pieejama 5. izdevumu kategorijas (Administrācija) izdevumu maksimālajās robežās 2009. gadā, ir EUR 174 miljoni (tostarp rezerves pieaugums EUR 98 miljonu apmērā, kas izveidojies, jo pilnībā netika izmantots Komisijas, Padomes, Ekonomikas un sociālo lietu komitejas un Reģionu komitejas budžets, un ko darīja pieejamu ar budžeta grozījumu Nr. 10/2009). Ņemot vērā Eiropas Parlamenta pirmajā lasījumā ierosinātos grozījumus un grozījumu vēstuli Nr. 3/2010, tika nolemts 2010. gadam saglabāt rezervi EUR 72 miljonu apmērā. Var izrādīties, ka daļa šīs rezerves būs vajadzīga, lai segtu papildu vajadzības saistībā ar Lisabonas līguma spēkā stāšanos. Ņemot vērā iepriekš minēto, ir ierosināts darīt pieejamus EUR 300 miljonus (EUR 174 miljonus no 2009. gada rezerves un EUR 126 miljonus no 2010. gada rezerves), lai finansētu enerģētikas jomas projektus Eiropas Ekonomikas atveseļošanas plāna ietvaros. MAKSāJUMU APROPRIāCIJAS Iestāžu nolīguma 23. punkta ceturtajā daļā ir noteikts, ka ikvienā pārskatīšanā ir jāsaglabā atbilstīga attiecība starp saistībām un maksājumiem. Tādējādi maksājumu apropriāciju gada maksimālā robeža ir jāpielāgo, pamatojoties uz maksājumu profiliem, kas paredzēti papildu saistībām 1.A izdevumu kategorijā, un maksājumu samazināšanu atbilstoši saistību apropriāciju samazinājumam 1.b, 2. un 5. izdevumu kategorijai 2009. un 2010. gadā. KOPSAVILKUMA TABULA UN SECINāJUMI Iekļautajā tabulā sniegts kopsavilkums par ierosinātajām izmaiņām attiecībā uz finanšu shēmas saistību un maksājumu apropriāciju maksimālajām robežām. Summas ir izteiktas pašreizējās cenās. [pic] Kopumā pārskatīšana neietekmēs pašreizējās cenās izteikto saistību un maksājumu apropriāciju kopējās maksimālās robežas. Šīs izmaiņas redzamas zemāk iekļautajā finanšu shēmas tabulā (summas izteiktas pašreizējās cenās). Oficiālajā lēmumā par finanšu shēmas pārskatīšanu jāatsaucas uz pamattabulu, par kuru panākta vienošanās Iestāžu nolīgumā un kas izteikta 2004. gada pastāvīgajās cenās. Pašreizējās cenās izteiktās summas tādējādi jāpārrēķina 2004. gada cenās, pamatojoties uz fiksētu deflatoru 2 % gadā, kā tas noteikts Iestāžu nolīguma 16. punktā. [pic] - Grozītais priekšlikums EIROPAS PARLAMENTA UN PADOMES LĒMUMS ar ko groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību attiecībā uz daudzgadu finanšu shēmu – enerģētikas jomas projektu finansēšana Eiropas ekonomikas atveseļošanas plāna kontekstā EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[5] un jo īpaši tā 21. punktu, 22. punkta pirmo un otro daļu un 23. punktu, ņemot vērā Komisijas priekšlikumu, tā kā: (1) Eiropas Parlaments, Padome un Komisija 2009. gada 18. novembra budžeta saskaņošanas sanāksmē vienojās par nosacījumiem, lai Eiropas ekonomikas atveseļošanas plāna kontekstā papildus finansētu enerģētikas un platjoslas interneta projektus, kā arī ieguldījumus, lai stiprinātu darbības saistībā ar "jaunajiem uzdevumiem”, kas definēti kopējās lauksaimniecības politikas 2003. gada reformas vidusposma izvērtēšanas („veselības pārbaudes”) ietvaros[6]. Lai nodrošinātu minēto finansējumu, ir jāpārskata daudzgadu finanšu shēma 2007.–2013. gadam saskaņā ar Iestāžu nolīguma 21., 22. un 23. punktu, tā lai 2010. gada saistību apropriāciju maksimālā robeža 1.A izdevumu kategorijai tiktu palielināta par EUR 1 779 miljoniem pašreizējās cenās. (2) Šī 2010. gada maksimālās robežas palielināšana 1.A izdevumu kategorijai tiks pilnībā līdzsvarota, samazinot 2009. gada saistību apropriāciju maksimālo robežu 1.A, 1.B, 2., 3.A un 5. izdevumu kategorijai, kā arī 2010. gada saistību apropriāciju robežu 1.B, 2. un 5. izdevumu kategorijai. (3) Lai saglabātu pareizu attiecību starp saistībām un maksājumiem, tiks pielāgotas maksājumu apropriāciju gada maksimālās robežas. Šis pielāgojums būs neitrāls. (4) Tālab jāizdara attiecīgi grozījumi Iestāžu nolīguma par budžeta disciplīnu un pareizu finanšu pārvaldību I pielikumā[7], IR NOLĒMUŠI ŠĀDI. Vienīgais pants Iestāžu nolīguma par budžeta disciplīnu un pareizu finanšu pārvaldību I pielikumu aizstāj ar šā lēmuma pielikumu. Briselē, Eiropas Parlamenta vārdā — Padomes vārdā — Komisijas loceklis Algirdas SEMETA PIELIKUMS [pic] [1] COM (2008) 859 galīgā redakcija/2. [2] COM(2009) 171 galīgā redakcija. [3] OV L 132, 29.5.2009., 8. lpp. [4] COM(2009) 600. [5] OV C 139, 14.6.2006., 1. lpp. [6] COM(2008) 800, COM(2008) 859, COM(2009) 171 un OV L 132, 29.5.2009., 8. lpp. [7] Šim nolūkam skaitļus minētajā nolīgumā pārrēķina 2004. gada cenās.